Komisjoni määrus (EÜ) nr 771/2004,

23. aprill 2004,

millega sätestatakse üleminekumeetmed teatavaid toimeaineid sisaldavate taimekaitsevahendite jätkuva kasutamise suhtes pärast uute liikmesriikide Euroopa Liiduga ühinemist

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse Tšehhi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisleping, eriti selle artikli 2 lõiget 3,

võttes arvesse Tšehhi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle artiklit 42,

võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] eriti selle artikli 8 lõike 2 neljandat lõiku,

ning arvestades järgmist:

(1) Komisjoni määruses (EÜ) nr 2076/2002 [2] ja komisjoni otsuses 2002/928/EÜ [3] on sätestatud teatavate toimeainete direktiivi 91/414/EMÜ I lisasse kandmata jätmine ja liikmesriikide poolt selliseid toimeaineid sisaldavate taimekaitsevahendite lubade tühistamine.

(2) Ungari esitas taotluse teatavate toimeainete osas üleminekumeetmete saamiseks, mis võimaldaksid kas tootmise järk-järgult lõpetada või esitada direktiivi 91/414/EEC nõuetele vastava toimiku.

(3) Mis tahes üleminekumeede, mis on vajalik selleks, et uutes liikmesriikides saaks olemasolevalt režiimilt üle minna fütosanitaareeskirjade rakendamisest tulenevale korrale, ei tohi kesta kauem kui kolm aastat alates ühinemise kuupäevast.

(4) Mitmed uued liikmesriigid on komisjonile teatanud, et nende turul on toimeaineid, mida ei olnud praeguste liikmesriikide turul. On asjakohane sätestada, et need toimeained võivad jääda turule, et neid saaks tööprogrammi neljanda etapi käigus läbi vaadata.

(5) Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

I lisa B veerus määratud liikmesriik tagab, et A veerus loetletud toimeaineid sisaldavate taimekaitsevahendite load tühistatakse hiljemalt C veerus toodud kuupäevaks.

Kõnealune liikmesriik tagab, et jätkuv kasutamine on lubatud ainult niivõrd, kuivõrd sellel ei ole mingit kahjulikku mõju inimeste või loomade tervisele ega keelatud mõju keskkonnale.

Artikkel 2

Liikmesriigid võivad kuni 30. aprillini 2007 lubada või taaslubada II lisas osutatud toimeaineid sisaldavate taimekaitsevahendite turuleviimist, juhul kui enne kõnealust kuupäeva ei ole vastu võetud otsust toimeaine direktiivi 91/414/EMÜ I lisasse kandmata jätmise kohta.

Artikkel 3

Käesolev määrus jõustub Tšehhi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingu jõustumise korral ja alates lepingu jõustumise kuupäevast.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 23. aprill 2004

Komisjoni nimel

komisjoni liige

David Byrne

[1] EÜT L 230, 19.8.1991, lk 1. Direktiivi on viimati muudetud komisjoni direktiiviga 2004/30/EÜ, (ELT L 77, 13.3.2004, lk 50).

[2] EÜT L 319, 23.11.2002, lk 3. Määrust on viimati muudetud määrusega (EÜ) nr 1336/2003, (ELT L 187, 26.7.2003, lk 21).

[3] EÜT L 322, 27.11.2002, lk 53.

--------------------------------------------------

I LISA

Artiklis 1 osutatud nimekiri

A veerg Toimeaine | B veerg Liikmesriik | C veerg Kuupäev |

benomüül | Ungari | 31.12.2005 |

beeta-tsüpermetriin | Ungari | 31.12.2005 |

butülaat | Ungari | 30.4.2006 |

tsükloaat | Ungari | 30.4.2006 |

EPTC (etüül dipropüültiokarbamaat) | Ungari | 30.4.2006 |

--------------------------------------------------

II LISA

- (1R)-1,3,3-trimetüül-4,6-dioksatritsüklo[3. 3.1.02,7]nonaan (lineatiin)

- (3-bensüüloksükarbonüül-metüül)-2-bensotiasolinoon (bensolinoon)

- (E)-2-Metüül-6-metüleen-2,7-oktadieen-1-ool (mürtsenool)

- (E)-2-Metüül-6-metüleen-3,7-oktadieen-2-ool (isomürtsenool)

- (E,Z)-8,10-tetradekadienüül

- 1, 3, 5-tir-(2-hüdroksüetüül)-heksa-hüdro-s-triasüün

- 1-Metoksü-4-propenüülbenseen (anetool)

- 1-Metüül-4-isopropülideentsükloheks-1-een (terpinoleen)

- 2,6,6-Trimetüülbitsüklo[3.1.1]hept-2-een (alfa-pineen)

- 2-etüül-1,6-dioksaspiro (4,4) nonaan (kalkograan)

- 2-hüdroksüetüül butüülsulfiid

- 2-Merkaptobensotiasool

- 2-metoksü-5-nitrofenooli naatriumsool

- 2-metoksüpropaan-1-ool

- 2-metoksüpropaan-2-ool

- 2-Metüül-6-metüleen-2,7-oktadieen-4-ool (ipsdienol)

- 2-Metüül-6-metüleen-7-okteen-4-ool (ipsenol)

- 3,7,7-Trimetüülbitsüklo[4.1.0]hept-3-een (3-kareen)

- 3-Metüül-3-buteen-1-ool

- 3-fenüül-2-propenaal (kaneelaldehüüd)

- 4,6,6-Trimetüül-bitsüklo[3.1.1]hept-3-een-ool,((S)-cis-verbenool)

- Agrobacterium radiobacter K 84

- asfaldid

- Bacillus subtilis tüvi IBE 711

- Baculovirus GV

- bensotiadiasool

- biohuumus

- kaltsiumkarbonaat

- kaltsium polüsulfiid

- süsinikoksiid

- kaseiin

- Kiniin hüdrokloriid

- tsitruseekstrakt/greipfruudiekstrakt

- okaspuude okka jahu

- Vaskkompleks: 8-hüdroksükinoliin salitsüülhappega

- kumüülfenool

- di-1-p-menteen

- dodekaan -1-üül atsetaat

- etaandiaal (glüoksaal)

- Ethyl 2,4-dekadienoaat

- Punase tamme, viigikaktuse, lõhnava sumahhi, punase manglipuu ekstrakt

- Menta piperata ekstrakt

- Equisetum'i ekstrakt

- teepuu ekstrakt

- rasva destilleerimisjäägid

- Rasvhapped/isovõihape

- Rasvhapped/palderjanhape

- Rasvhapped/laurüülhape

- Rasvhapped/palderjanhape

- flufensiin

- flumetsulaam

- küüslaugumass

- heksametüleentetramiin (urotropiin)

- ihtüool kompleks

- raudpürofosfaat

- jasmoonhape

- laktofeen

- lanoliin

- Metüül p- hüdroksübensoaat

- piimaalbumiin

- sinepipulber

- N-fenüülftalaamhape

- oleiin

- p- hüdroksübensoehape

- polüvinüülatsetaat

- propisokloor

- taruvaik

- Pythium oligandrum

- (maitse abil toimiv) taimse või loomse päritoluga repellent/söögikõlblik ekstrakt/fosforhape ja kalajahu

- (lõhna abil toimivad) taimse või loomse päritoluga repellendid/tallõli

- vaigud

--------------------------------------------------